मार्च अंत तक जमा कराएं टीडीएस
उज्जैन | जिला पंचायत सभाकक्ष में सोमवार को मप्र वैट अधिनियम के तहत स्रोत पर कटौती (टीडीएस) किए जाने संबंधी प्रशिक्षण आयोजित किया गया। वाणिज्य कर विभाग उज्जैन सर्कल के उपायुक्त मनोज चौबे ने जिले के सभी लेखा अधिकारी, एवं लेखापालों को प्रशिक्षण दिया। उन्होंने बताया मप्र वैट अधिनियम की धारा 26 के तहत जिन स्थितियाें में सरकारी विभागों के आहरण संवितरण अधिकारियों द्वारा भुगतान किए जाने के पूर्व स्रोत पर वैट की कटौती करने का प्रावधान है। उन्होंने कहा मार्च अंत तक अनिवार्यतः: टीडीएस जमा करवाएं। वाणिज्यि कर विभाग के सहायक आयुक्त सोनाली जैन, राघवेंद्र जायसवाल, अभिषेक खरे आदि उपस्थित थे।
hin_Deva hin_Deva